JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Valitsuse populaarsus kahaneb
Lipumarss toimus ähvardustest hoolimata
Iisrael käivitab uued maagaasiotsingud
Iisraeli praegune valitsus on tegutsenud vaid aasta,
ja see on esimene, kus on osalenud ka araabia partei esindajad.
Selle teovõime on olnud aeg-ajalt noateral
ja opositsiooni poolt kahtluse alla seatud
just nende araabia parteidesse kuuluvate rahvaesindajate tõttu.
Eelmine nädal mõõdeti taas valitsuse populaarsust
ja tulemused näitavad,
et rahvas ei toeta araablaste osalust riigi tulevases valitsuses.
Ligi 70 protsenti arvavad, et kui valimised toimuksid praegu,
ei toetataks koalitsiooni,
mis lubaks araablaste parteid valitsusse kaasata.
Arvamusküsitlused on kogu kevade samu trende näidanud,
mis tähendab, et opositsioonipartei Likud
saaks parlamenti ülekaalukalt enim esindajaid, lausa 35 kohta.
Parem- ja usuparteidel jääks siiski üks koht puudu
enamusvalitsuse moodustamisest, nii et selleks on vaja kaht esindajat
ühest või teisest praeguse valitsuse paremfraktsioonist.
Peaministriparteid Yaminat peetakse üldiselt tõenäolisimaks variandiks.
Traditsiooniline Jeruusalemma lipumarss kogus eelmine pühapäev
ca 70 000 inimest meenutama Kuue päeva sõja järgset
Jeruusalemma vabastamist Jordaanialt.
Umbes 25 000 neist osales marsil,
mis viis vanalinna kaudu Nutumüürile päeva sündmuste osana.
Hoolimata Hamasi, Palestiina Islamidžihaadi
ja teiste Gaza sektori rühmituste ähvardustest,
ei tulistatud sektorist ühtki raketti, kuigi mitmeid vägivaldsusi
iisraellaste ja palestiinlaste vahel päeva jooksul siiski puhkes.
Marsile eelnes rekordiline 2600 juudi külastus Templimäele,
kus neid loobiti kivide ja teiste esemetega
ning tulistati ilutulestikurakettidega.
Politsei pidi taas vahistama mitmeid vägivaldseimaid märatsejaid
ja nad ülekuulamiseks kinni pidama.
Julgeolekupinged on juba praegu kõrgel,
sest möödunud kuu jooksul on palestiinlaste rünnakutes,
eelkõige erinevates Iisraeli linnades, hukkunud 19 iisraellast.
Seepärast määras Iisraeli politseiülem
mainitud ürituse eel vanalinna täieliku mobiliseerumise.
USA ja Iisraeli suhetesse tekkis omamoodi mõra,
kui USA valitsus lekitas meelega
Iisraeli poolt neile antud salajaseks klassifitseeritud info
Iraani Revolutsioonikaardi tippohvitseri salamõrva kohta.
Kokkulepitud praktika järgi teatas Iisrael USA-le,
et vastutas Revolutsioonikaardi Qudsi vägede ohvitseri,
kol Hassan Khodayri atentaadi eest Teheranis kahe nädala eest.
Sellest teatas ajaleht New York Times, kes oli saanud info Bideni valitsuselt.
Autos surmava kuulihaava saanud Khodayri
oli Iraani Revolutsioonikaardi al-Qudsi vägede üksuse asejuht.
Mainitud ülisalajane üksus
vastutas erioperatsioonide eest väljaspool Iraani piire,
mis on eriliselt suunatud Iisraeli kodanike vastu Euroopas,
Aafrikas ja peamiselt Ida-Aasias, sh 2012. a pommirünnak Bangkokis.
Miks USA salajas info pressile
ja samas ka Iraanile lekitas, Bideni valitsus ei selgitanud.
Pärast USA lekitatud paljastust
on Iraani Revolutsioonikaart teinud mitmeid ähvardusi
intsidendi eest kätte maksta nende valitud ajal ja kohas.
Iisrael on õhutanud oma kodanikke vältima reise Türki,
kellega suhted on hakanud küll soojenema,
sest Iraanil on just Türgi erinevates linnades
mitmeid aktiivselt toimivaid rakke ja gruppe.
Samasuguseid julgeolekuga seotud hoiatusi
on edastatud ka Iisraeli saatkondadele ja konsulaatidele välisriikides,
kelle turvameetmeid on tõhustatud.
Ka armee on teritanud oma valmidust
nii erinevate droonide ja lühimaarakettide tõrjumiseks
kui ka Golani ja Liibanoni äärsete piiride valvamiseks.
Eelmistes uudistes rääkisime juhtumist,
kus kolm Iisraeli noorukit läksid Templimäele, palvetasid seal
ja vahistati Iisraeli politsei poolt.
Magistraadikohus andis neile õiguse käia Templimäel ja seal ka palvetada,
hoolimata moslemite vastuseisust.
Asi viidi uuesti Jeruusalemma ringkonnakohtusse,
kes tühistas magistraadikohtu otsuse,
mis oli põhinenud sellel, et palvetamine pole kuritegelik.
Kohus kinnitas Politsei voli esitada süüdistus kolme alaealisele,
kes lugesid Shema Israel ehk Kuule Iisrael palve.
Templimäe status quo
on määratletud Iisraeli ja Jordaania vahelises rahulepingus nii,
et piirkond on Iisraeli jurisdiktsiooni all,
mistõttu palvetamine seal pole vastuolus Iisraeli seadusega.
Jeruusalemma ja Jordaania islamistid
ning parlamendi araabia rahvaesindajad
lõid juhtumi pärast nii suurt lärmi ja protesteerisid,
et Iisraeli otsustavad tahud olevat tõdenud,
et mingi rahu säilitamine on tähtsam kui riigi seaduse järgimine.
Ülemaailmase energiakriisi tõustes üheks keskseimaks kõneteemaks,
teatas Iisraeli energiaminister Karin Elharrar valitsuse uuest otsusest,
mis põhimõtteliselt tühistab
poole aasta eest antud maagaasi otsimise keelu.
See tähendab, et Iisrael alustab oma territoriaalvetes
neljandat maagaasi otsimisprotsessi, ütles Elharrar nädala eest.
Otsus johtus kasvavast gaasivajadusest Euroopas,
kui Euroopa püüab kärpida sõltuvust Venemaa maagaasist
seoses Lääne poolt Venemaale kehtestatud sanktsioonidega.
Otsus tehti sellest hoolimata, et Iisraeli valitsus teatas detsembris
plaanist lõpetada kõik maagaasiallikate otsingud aastaks
ja keskenduda taastuvenergiallaikate arendamisele.
Kuna tingimused on dramaatiliselt muutunud,
panustab Iisrael Euroopa aitamisse energiaallikate mitmekesistamisel,
ütles Elharrar nädala eest pressikonverentsil.
Tekkinud globaalne energiakriis pakub Iisraelile võimaluse
tarnida maagaasi praeguste sihtriikide kõrval ka Euroopasse.
Meil on siiras ja tõeline mure
Euroopas kasvava energiavajaduse pärast,
ning võimalused selles asjas aidata, ütles minister.
Ta lisas veel, et tema juhitud energiaministeerium töötab,
et tagada Iisraeli enda energiaturvalisus,
energiaallikate mitmekesisus
ja investeeringud ka taastuvenergia allikatesse,
ning Iisraeli majanduse gaasivarud tulevasteks aastakümneteks.
Samas ei tohi me siiski ignoreerida maagaasi globaalset vajadust.
Eurooplaste avaldused olid väga selged -
kui nad ei leia vajatavale maagaasile piisavalt alternatiivseid allikaid,
peavad mõned EL riigid naasma kivisüsi juurde energiaallikana,
ütles ta lõpuks.
Ühe Jeruusalemma haigla lähedalt
leiti ca 2200 aasta vanuse eelposti jäänused.
Ma'ale Romaimi-nimeline eelpost
ehitati Hasmoneide ajal Jeruusalemma viiva tee äärde.
Arheoloogilised ennistustööd on paljastanud,
et see on tegelikult eelpost,
mis oli Hasmoneide ajal väikeseks kindlustuseks.
Selle ümber oli terrasse taimedega
ja see ehitati tõenäoliselt kaitsma põllumehi
ja nende karju rüüstajate eest.
Kaevetöid alustati juba 1967. a
ja neid juhtinud Kreeka arheoloogi, professor Tzafirsi sõnul
elati eelpostil tõenäoliselt järjepidevalt 600 aastat
Hasmoneide ajast 230 a e.m.a.
kuni Bütsantsi ajani 400. a AD.
Roomlased vallutasid Iisraeli alad 63. a AD
ja aitasid eelpostil kaitsta Jeruusalemma viivat teed,
ehitades sellele teise korruse,
et parandada selle sihtimis- ja kaitsevõime.
Kaevetööde kontekstis pole leitud mingeid viiteid sellele,
et piirkonnas oleks asunud kunagi
islamile või palestiinlastele kuulunud hooneid või esemeid,
nagu nad oma ajalooürikuis väidavad.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee